GEMA JUMAT, 6 JULI 2018
Oleh : Nurjannah Usman
Allahu Allah Allahurabbi
Taeu lam negri leu that berita
Berita proyek le dalam tivi
Nasyiet hai nyak Ti politik nama
Teuma di uloen hana loen tukri
Touh yang meri bak baca-baca
Nyang peunteng uloen urusan diri
Bak kali ini suai kerija
Nyang jak u laot kawee geu riti
Geuba dengoen ie untuk seudia
Sigo-go ek abeh trouk bak keubiri
Keu modal lam ie lam laot raya
Na syiet yang ladom padee geu riti
Geupula lam ie musem seumula
Dak leu that meuh dalam leumari
Tapi meutani geu ilah daya
Na nyang ladom hana meutani
‘Oh bengoeh tari jak bak keurija
Menyoe dikota leu peugawai negri
Gaji jibri ‘oh buleun muda
Ramee syiet ureueng dagang geu cari
Sana ngoen sini geumekat ija
Geu buka toko karap meuriti
Nyang penteng rezeki na tiep masa
Nyang leumpah sayang ureueng meungaji
Kadang tan gaji lagee biasa
Menyoe na mudah napue geu bagi
Kadang han meukri meu bacut hana
Adak pih meunan ikhlas lam hati
Peurunoe ngaji ubeut ngoen raya
Nyang geumita syiet ridha Ilahi
Menyoe peng gaji hana geukira
Nyang kerja tukang pih saboh dali
Bateu geu riti pondasi nama
Geuatoe bata sana ngoen sini
Nyang penteng gaji dibayeu sigra
Na syiet bak toko geupajoh gaji
Bak fotokopi kadang keurija
Peusaneut untong jak luwa negeri
Ladom jitaki oleh yang bawa
Teuma diuloen jeut jaroe menari
Pantoen loen ritie peugot menara
Trok uroe Jum’at ‘oh beungoeh hari
Pantoen pih jibi didalam Gema
Neuhen, 5 Juli 2018
ind_Latn ind_Latn bos_Latn ace_Latn ace_Latn sun_Latn ace_Latn sun_Latn ace_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn ace_Latn ace_Latn ace_Latn zsm_Latn ace_Latn ace_Latn ace_Latn ace_Latn ace_Latn